Schabir Shaik se broer onthul meer oor sy mediese toestand | Maroela Media
Schabir Shaik se broer onthul meer oor sy mediese toestand
Schabir Shaik. Foto: Werner Beukes/SAPA
Schabir Shaik, voormalige finansiële raadgewer van oudpres. Jacob Zuma, ly volgens sy broer aan chroniese hoë bloeddruk wat weerstandig is teen medikasie en daarom is hy op mediese parool vrygelaat.
Mo Shaik, 'n broer van Schabir, het Maandagoggend in 'n onderhoud met Die Groot Ontbyt wat op kykNET en GrootFM uitgesaai word, meer inligting oor sy broer se mediese toestand onthul.
Schabir is in 2005 tot 'n effektiewe 15 jaar tronkstraf gevonnis vir korrupsie en bedrog. Hy is in Junie 2009 op mediese parool vrygelaat. Sy borgtogvoorwaardes is in 2015 verslap omdat hy glo goeie gedrag en vordering met sy rehabilitasie getoon het.
Mo het tydens die onderhoud gesê hy hoop sy broer sal hom vergewe vir die onthulling oor sy mediese toestand. Hy het aangevoer dat verskeie van Schabir se organe begin ingee het weens die hoë bloeddruk en dat die toestande in die tronk dit vererger het.
Volgens Mo was die koste van Schabir se behandeling ook baie hoog en was dit een van die redes hoekom hy op mediese parool vrygelaat is. Hy het gesê hoë bloeddruk is 'n ongesiene moordenaar.
Mo Shaik tydens die onderhoud. Foto: Skermskoot/Groot Ontbyt
Schabir se vrylating op mediese parool het destyds tot groot omstredenheid gelei weens sy bande met Zuma. Daar is onder meer aangevoer dat hy in die eindstadium van 'n terminale siekte was. Hy is ná sy vrylating op mediese parool talle keer in die openbaar gesien onder meer waar hy gholf speel.
Mo het tydens die onderhoud daarop gewys dat dit reeds 15 jaar is sedert Schabir skuldig bevind is. Hy het ook verwys na pres. Cyril Ramaphosa se aankondiging in Desember dat die straf van sekere kategorieë gevonniste oortreders verminder word. "Sy vonnis is dalk verby," het Mo gesê.
Die departement van korrektiewe dienste het in Junie 2015 gesê Shaik se parool verval in 2021.
In die nuus Schabir Shaik
Covid-19 in nog 'n Afrikaland bevestig
My hoë bloeddruk was ook weerstandig tot ek die regte dosis medikasie gekry het.
My broer Jack lieg net soos ek
maar hy is TERMINAAL siek, wat beteken hy moes al lankal dood gewees het
Shame ja en hoe bloeddruk is nie 'n algemene siekte en mens moet dit maar privaat hou, jy kan liewer oor aambeie praat as hoe bloeddruk. Julle is een groot grap.